**7-дәріс тақырыбы:**

**Корреспонденцияның жанрлық сипаты, қызметі мен құрылымы**

**Дәрістің мақсаты:**

***Баспасөзде жиі кездесетін бұл жанр туралы теориялық орнықты пікір қалыптастыру.***

Корреспонденция – талдамалы жанрлардың алғашқысы, төлбасы. Оның максат‑міндеті – жаратылыс, қоғам тірішілгіндегі жаңа құбылыстарды, соны деп табылған іс‑тәжірибені көрсету, көпшілікке жария ету.

Корреспондент [фр. correspondant, лат. correspondere – жауап беру, хабардар ету].

Корреспонденция:

А) Жеке адамдар мен мекемелер арасындағы хат алмасу;

Ә) Хаттар, пошта‑телеграф жолдаулары;

Б) Корреспонденттен‑тілшіден БАҚ алған ағымдағы оқиғалар туралы хабар;

В) Корреспондент мүше – академиялық ғылыми лауазым.

***Зерттеуші С.М. Гуревич: «Корреспонденцияның нысанасы оның қызметіне, яғни нақты жағдайды талдау пішініне байланысты» , - дейді.*** («Выбор корреспонденции определяется ее назначением – формы анализа конкретной ситуации»).

Корреспонденцияның, хабарлама жанрларға, әсіресе байқамға қарағанда, талдауы тереңірек те ауқымдырақ. ***Оның пәні*** – уақыт пен кеңістік ауқымында етек-жеңі жинақталған, сөз етілетін тақырып шеңберінен шықпайтын ықшам мәселе, көлемі шағындау тіршіліктің жай-күйі. Оның араласпайтын саласы, сөз етпейтін тақырыбы кемде-кем. Сондықтан корреспонденция – журналистика жанрлары ішіндегі ең кең таралғаны, әрі ең көп қолданылатын түрінің бірі. Жанрлық мәтін авторы оқырманға болған жайт пен оқиғаның мейлінше толық сипатын, оның маңызды тұстарын көрсетуге тырысады, оның даму барысы, оның ықтимал нәтижелері туралы өз пікірін білдіреді.

Бұл сапалық көрсеткіштер корреспонденция құрылымын (композициясын) даралай түседі. Әдетте ол қарастырылып отырылған жағдайға, оның өрістеуіне қатысты бірнеше толымды фактінің басын біріктіреді. Егер автор үшін жаңа мәселе туралы хабар-ошар маңызды болса, онда ол жайылма байқамға ұқсас хабарлама корреспонденция жазады. Ал егер журналист туындаған мәселе туралы ақпаратты місе тұтпай, оған талдау жасап, баға бергісі келсе, онда газет бетінен талдамалы корреспонденция орын алады. Мұндайда автордың ролі бедерлене түседі, ол баяндап, талдап отырған жайт туралы өзінің пікірін білдіреді. Тілші «не болды?», «қай жерде болды?», «қашан болды?» сияқты сұрақтарға жауап берер жедел жаңалыққа тән газет мәтінімен шектеліп қалмайды, ол «неге бұлай болды?», «неге ондай жайт орын алды?» сықылды міндетті сауалдарға жауап беруге ұмтылады.

Осыған байланысты корреспонденцияның маңыздылығы мен нанымдылығы арта түседі. ***Журналист өзінің айтқанының жөн екендігіне оқырман көзін баяндалып отырған жайттарға қатысты салмақты уәж ұсыну, қолда бар фактілерді қисынды тізбектеу арқылы жеткізіуге тырысады.***

Хабарлама жанрларға негізінен бір факті азық болады. Ал корреспонденцияға бір немесе ***бірнеше нақты факті*** арқау болады. Ол жазылып отырған оқиғалар мен құбылыстарға қорытынды жасап, баға береді. Корреспонденция бүгінгі күннің көкейтесті, зәру тақырыптарына назар аударады. Ол – нақты фактілердің жанры. Ф.ғ.д., профессор Т.Қ. Қожакеев аталмыш жанырды төмендегідей жіктейді:

1. Хабарлама корреспонденция
2. Талдамалы корреспонденция:

а) сыни.

ә) жағымды.

3. Проблемалық корреспонденция

4. Корреспонденция-толғаныс.

**В.В. Ворошилов корреспонденцияны былай бөледі:**

1. Хабарлама.

2. Талдмамалы.

3. Мәселе қоюшы.

4. Корреспонденция-толғаныс.

**В.Д. Пельт (Теория и практика советской периодической печати, - М.: Высшая школа, 1980. С. 270.):** «Чтобы написать хорошую корреспонденцию, одного знания вопроса и материала мало. Нужна еще увлеченность темой. Именно она позволит придать выступлению эмоциональную окраску – взволнованность, живость и наглядность».

**Тарих ғылымдарының докторы, профессор В.Д. Пельт корреспонденцияны былай жіктейді:** 1) Хабарлама (ақпараттық) корреспонденция; 2) Талдамалы корреспонденция; 3) **Корреспонденция-толғаныс** – Автор, взяв несколько примечательных фактов, как бы вместе с читателем анализирует их, сопоставляет, выдвигая при этом свою точку зрения (С. 262.).

**Профессор А.А. Тертычный корреспонденцияны негізінен хабарлама жанрына жатқызады.** Информационная корреспонденция отличается от заметки бо­лее детальным и более широким освещением предмета. Таким пред­метом обычно выступает какое-то единичное событие, явление, действие. Причем публикация такого жанра может включать в себя не только фактологическое описание предмета, но и некоторые элементы оценки, предписания, прогноза и пр. Вместе с тем автор информационной корреспонденции не ставит перед собой задачу выявить взаимосвязи описываемого предмета, проникнуть в суть его. Основное для него — сообщить некоторые лежащие на повер­хности параметры отображаемого явления.

**Профессор Т.Қ. Қожакеев корреспонденцияның логикалық дамуы туралы сөз қозғай келе, бұл жанрдың мәтіндеріндегі ой жалқыдан жалпыға қарай дамиды деген ой айтады** Яғни оның композициялық ерекшелігіне назар аударған. Сонымен қатар ол корреспонденция-толғанысты орыс зерттеушілерінен (т.ғ.д., профессор В.Д. Пельттен) басқаша әліптейді. **Профессор Т.С. Амандосов суреттеме корреспонденцияға баса көңіл бөлген.**

**Бақылау сұрақтары:**

1. Корреспонденция жанрының қамтыр тақырыптары.

2. Жанрдың локальды-қусырмалы сипаты туралы сөз қозғаңыз.

3. Профессор Т.С. Амандосовтың суреттеме корреспонденцияға берген сипаттамасы.

4. Профессор Т.Қ: Қожакеевтің корреспонденция-толғанысқа берген сипаттамасы.

**Ұсынылар әдебиет:**

1. Ким М.Н. Жанры современной журналистики. – СПб.: изд. Михайлова В.А., 2017.

2. Қожакеев Т.Қ. Таңдамалы шығармалар. ҮІІ т. – Алматы: ҚАЗақпарат, 2007.